CELEX: 52015XC0207(01)
Language: et
Date: 2015-02-07 00:00:00
Title: Teadaanne – avalik arutelu – Lõuna-Aafrika Vabariigi päritolu geograafiline tähis

7.2.2015   
            
            
               ET
            
            
               Euroopa Liidu Teataja
            
            
               C 45/3
            
         TEADAANNE – AVALIK ARUTELU
   Lõuna-Aafrika Vabariigi päritolu geograafiline tähis
   (2015/C 45/03)
   Lõuna-Aafrika Vabariigiga sõlmitava geograafiliste tähiste kaitset käsitleva protokolli vormis lepingu (edaspidi „protokoll”) raames esitasid Lõuna-Aafrika Vabariigi ametiasutused lisaks teadaandes 2014/C051/09 (1) avaldatud loetelule täiendavat teavet protokolli kohase kaitse saamiseks ühe põllumajandustoote geograafilise tähise kohta. Euroopa Komisjon kaalub praegu, kas lisas esitatud kõnealune geograafiline tähis peab vastavalt protokollile olema kaitstud geograafiliste tähisena intellektuaalomandi õiguste kaubandusaspektide lepingu (TRIPS-leping) artikli 22 lõike 1 tähenduses.
   Komisjon kutsub liikmesriike ja kolmandaid riike ning liikmesriikides või kolmandates riikides asuvaid või seal tegutsevaid füüsilisi ja juriidilisi isikuid, kellel on õigustatud huvi, esitama sellise kaitse suhtes nõuetekohaselt põhjendatud vastuväiteid.
   Komisjon peab vastuväited kätte saama kahe kuu jooksul alates käesoleva dokumendi avaldamise kuupäevast. Vastuväited tuleb saata järgmisel e-posti aadressil:
   AGRI-A3-GI@ec.europa.eu
   Läbi vaadatakse üksnes need vastuväited, mis saadakse eespool nimetatud tähtaja jooksul ning millest nähtub, et
   
               a)
            
            
               asjaomase nimetuse kaitse oleks vastuolus loomatõu nimetusega ning võib seetõttu eksitada tarbijat toote tegeliku päritolu osas;
            
         
               b)
            
            
               asjaomase nimetuse kaitse oleks täielikult või osaliselt homonüümne nimetusega, mis on liidus kaitstud Euroopa Parlamendi ja nõukogu 21. novembri 2012. aasta määrusega (EL) nr 1151/2012 (põllumajandustoodete ja toidu kvaliteedikavade kohta) (2) või nimetusega, mis sisaldub lepingutes, mille Euroopa Liit on sõlminud järgmiste riikidega:
               
                           —
                        
                        
                           Šveits (3)
                           
                        
                     
                           —
                        
                        
                           Lõuna-Korea (4)
                           
                        
                     
                           —
                        
                        
                           Kesk-Ameerika (5)
                           
                        
                     
                           —
                        
                        
                           Colombia ja Peruu (6)
                           
                        
                     
                           —
                        
                        
                           Montenegro (7)
                           
                        
                     
                           —
                        
                        
                           Bosnia ja Hertsegoviina (8)
                           
                        
                     
                           —
                        
                        
                           Serbia (9)
                           
                        
                     
                           —
                        
                        
                           Moldova (10)
                           
                        
                     
                           —
                        
                        
                           Gruusia (11)
                           
                        
                     
         
               c)
            
            
               asjaomase nimetuse kaitse võiks kaubamärgi mainet ja tuntust ning kasutamise aega arvesse võttes tarbijat toote tegeliku olemuse osas eksitada;
            
         
               d)
            
            
               asjaomase nimetuse kaitse ohustaks täiesti või osaliselt identset nime või kaubamärki või tooteid, mida on õiguspäraselt turustatud vähemalt viis aastat enne käesoleva teatise avaldamist;
            
         
               e)
            
            
               või kui vastuväidetes esitatakse üksikasju, millest võib järeldada, et nimetus, mille kaitset taotletakse, on üldnimetus.
            
         Eespool osutatud kriteeriume hinnatakse lähtuvalt liidu territooriumist, mis intellektuaalomandi õiguste korral tähendab vaid territooriumi või territooriume, kus nimetatud õigused on kaitstud.
   
      (1)  ELT C 51, 22.2.2014, lk 22.
   
      (2)  ELT L 343, 14.12.2012, lk 1.
   
      (3)  Nõukogu ja komisjoni (teadus- ja tehnikakoostöö kokkuleppe osas) otsus 2002/309/EÜ, Euratom, 4. aprill 2002, seitsme kokkuleppe sõlmimise kohta Šveitsi Konföderatsiooniga (EÜT L 114, 30.4.2002, lk 1) ja eriti Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe – 7. lisa.
   
      (4)  Nõukogu otsus 2011/265/EL, 16. september 2010, ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu Euroopa Liidu nimel allkirjastamise ja selle ajutise kohaldamise kohta (ELT L 127, 14.5.2011, lk 1).
   
      (5)  Leping, millega luuakse assotsiatsioon ühelt poolt Euroopa Liidu ja selle liikmesriikide ning teiselt poolt Kesk-Ameerika riikide vahel (ELT L 346, 15.12.2012, lk 3).
   
      (6)  Ühelt poolt Euroopa Liidu ja selle liikmesriikide ning teiselt poolt Colombia ja Peruu vaheline kaubandusleping (ELT L 354, 21.12.2012, lk 3).
   
      (7)  Nõukogu otsus 2007/855/EÜ, 15. oktoober 2007, ühelt poolt Euroopa Ühenduse ja teiselt poolt Montenegro Vabariigi vahelise kaubandust ja kaubandusküsimusi käsitleva vahelepingu allkirjastamise ja sõlmimise kohta (ELT L 345, 28.12.2007, lk 1).
   
      (8)  Nõukogu otsus 2008/474/EÜ, 16. juuni 2008, ühelt poolt Euroopa Ühenduse ning teiselt poolt Bosnia ja Hertsegoviina vahelise kaubandust ja kaubandusküsimusi käsitleva vahelepingu allakirjutamise ja sõlmimise kohta (ELT L 169, 30.6.2008, lk 10) – protokoll nr 6.
   
      (9)  Nõukogu otsus 2010/36/EÜ, 29. aprill 2008, ühelt poolt Euroopa Ühenduse ja teiselt poolt Serbia Vabariigi vahelise kaubandust ja kaubandusküsimusi käsitleva vahelepingu allkirjastamise ja sõlmimise kohta (ELT L 28, 30.1.2010, lk 1).
   
      (10)  Nõukogu otsus 2013/7/EL, 3. detsember 2012, Euroopa Liidu ja Moldova Vabariigi vahelise põllumajandustoodete ja toiduainete geograafiliste tähiste kaitset käsitleva lepingu sõlmimise kohta (ELT L 10, 15.1.2013, lk 3).
   
      (11)  Nõukogu otsus 2012/164/EL, 14. veebruar 2012, Euroopa Liidu ja Gruusia vahelise põllumajandustoodete ja toidu geograafiliste tähiste kaitset käsitleva lepingu sõlmimise kohta (ELT L 93, 30.3.2012, lk 1).
   
      LISA
      
                  Toote liik
               
               
                  Lõuna-Aafrika Vabariigis kaitstud nimetus
               
            
                  Lihatooted
               
               
                  Karoo meat of origin